Herøya kirke

Herøya kirke er en arbeidskirke fra 1957 i Porsgrunn kommune, Telemark fylke. Byggverket er i betong og har 430 plasser, som om nødvendig kan økes til 700 plasser ved åpning av tilstøtende kirkerom og innsetting av ekstra stoler. Til kirken hører et frittstående høytragende klokketårn (kampanile) som også er i betong.

Arkitekter for kirken var Helge Abrahamsen og Hans Grinde. De tegnet også døpefonten. Altertavlen er en emaljemosaikk laget av juvelerfirmaet J. Tostrup og malt av Arne E. Holm. Orgelet er bygget av J. H. Jørgensen orgelfabrik. Kirkeklokkene er levert av Olsen Nauen Klokkestøperi.

Allerede ved etableringen av Norsk Hydros fabrikkanlegg på Herøya i 1928-1929 var det planer om etablering av en kirke for det økende antallet ansatte. Mange av de utenlandske arbeiderne benyttet seg av den katolske kirken i Porsgrunn, mens de aller fleste ansatte måtte til Østre Porsgrunn eller Eidanger kirke. Avstanden fra Herøya «sentrum» til disse kirkene var 4–5 kilometer.

Byggearbeidene startet etter at Hydro hadde skjenket tomta på «Kirkehaugen» som gave til menigheten, og tilbudt seg å betale halvparten av byggekostnadene etter forhandlinger med daværende Eidanger kommune i 1951.

Kirken ble innviet den 25. august 1957 av biskop Johannes Smidt.

 Referanser 

 Litteratur 



 Eksterne lenker 


mini|venstre|Altertavlen er laget av juvelerfirmaet Tostrup, og malt av Arne E. Holm.

Kategori:Kirker i Porsgrunn
Kategori:Kirker i Skien prosti
Kategori:Kulturminner i Porsgrunn
Kategori:Norske kirker fra 1957